Document ID: 31999D0027

NEUVOSTON PÄÄTÖS,
tehty 17 päivänä joulukuuta 1998,
erityistoimenpiteestä, jonka tarkoituksena on edistää tiettyjen kalastustoimien toimintasuunnan muuttamista, sekä neuvoston päätöksen 97/292/EY muuttamisesta (1999/27/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
sekä katsoo, että
(1) asetuksen (ETY) N:o 2052/88 soveltamissäännöksistä kalatalouden ohjauksen rahoitusvälineen osalta 20 päivänä heinäkuuta 1993 annetun neuvoston asetuksen (ETY) N:o 2080/93 (3) nojalla voidaan rahoittaa erityistoimenpiteitä,
(2) tietyistä kalavarojen teknisistä säilyttämistoimenpiteistä 29 päivänä huhtikuuta 1997 annetun neuvoston asetuksen (EY) N:o 894/97 (4), 11 a artiklassa kielletään tiettyjen lajien pyyntiin tarkoitettuja ajoverkkoja käyttäen tapahtuva kalastus 1 päivästä tammikuuta 2002 alkaen,
(3) tällä päätöksellä on lyhyellä aikavälillä epäsuotuisia taloudellisia ja sosiaalisia vaikutuksia joillekin kalastuslaivastoille, mikä on peruste aluksella toimiviin kalastajiin ja alusten omistajiin sovellettavien, asiaan kuuluvien toimien ja erityisten tukitoimenpiteiden toteuttamiselle yhteisön tasolla; kyseisten toimien on kuitenkin oltava luonteeltaan poikkeuksellisia, ja varat niihin on joka tapauksessa saatava kyseisten jäsenvaltioiden olemassa olevien rakenneohjelmien talousarviosta,
(4) näin ollen on aiheellista poiketa väliaikaisesti kalatalouden ohjauksen rahoitusvälineen, jäljempänä "KOR", kelpoisuusehdoista ja tarvittaessa mukauttaa asiaan liittyvien tukikelpoisten menojen enimmäismäärää,
(5) asetuksessa (EY) N:o 1239/98 säädetty kielto ajoverkolla kalastamisesta koskee tiettyjä Espanjan, Ranskan, Irlannin, Italian ja Yhdistyneen kuningaskunnan lipun alla purjehtivia aluksia; neuvosto teki 28 päivänä huhtikuuta 1997 päätöksen Italian kalastajien harjoittamien eräiden kalastustoimintojen uudelleensuuntautumista edistävästä erityistoimenpiteestä 97/292/EY (5); tämän vuoksi ei ole tarpeen hyväksyä uutta erityistoimenpidettä kyseisten Italian kalastajien osalta; selvyyden vuoksi mainittua päätöstä olisi kuitenkin muutettava niiden tapausten luettelemiseksi, joissa tukien myöntäminen samanaikaisesti on sallittua,
(6) useimmat kyseeseen tulevat toimenpiteet kuuluvat KOR:n piiriin, siten kuin yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä 21 päivänä joulukuuta 1993 annetussa neuvoston asetuksessa (EY) N:o 3699/93 (6) on säädetty; tällaiset toimenpiteet rahoitetaan KOR:sta säädettyjä menettelyjä noudattaen,
(7) niiden jäsenvaltioiden, jotka haluavat käyttää ehdotettua erityistoimenpidettä, on laadittava tätä varten toimintasuunnan muuttamista koskevia suunnitelmia,
(8) sen varmistamiseksi, että korvaus myönnetään ainoastaan niille kalastajille ja alusten omistajille, joiden tulot ovat riippuvaisia neuvoston määräämässä kiellossa tarkoitetusta ajoverkkokalastuksesta, on tarkennettava, että kyseisten kalastajien ja alusten omistajien on täytynyt harjoittaa tällaista toimintaa vuonna 1995, 1996 tai 1997; olisi myös säädettävä korvausten määrän todellisesta vaihtelusta erityisesti sen mukaan, missä määrin tällaista toimintaa on tosiasiallisesti harjoitettu, millaisia toimintasuunnan muuttamisesta aiheutuvat kustannukset ovat ja minkä ikäisistä aluksista on kyse,
(9) kun jäsenvaltiot panevat täytäntöön niiden toimintasuunnan muuttamista koskevaa suunnitelmaa, on niiden viranomaisten huolehdittava siitä, että edunsaajat eivät voi saada muuta kuin tässä päätöksessä säädettyä tukea eivätkä perusteettomia taloudellisia kannustimia; erityisesti olisi vahvistettava säännöt, jotka koskevat tämän erityistoimenpiteen mukaisten sekä kalastus- ja vesiviljelyalan rakenteiden parantamiseksi ja mukauttamiseksi toteutettavista yhteisön toimista 18 päivänä joulukuuta 1986 annetun asetuksen (ETY) N:o 4028/86 (7) tai asetuksen (EY) N:o 3699/93 mukaisten, ennen vuotta 1998 maksettujen tukien myöntämistä samanaikaisesti, ja
(10) tämä erityistoimenpide on pantava täytäntöön viimeistään sinä päivänä, jona ajoverkkokalastusta koskeva kielto tulee voimaan; jäsenvaltioiden sitoumus antaa tarvittavaa rahoitusta 31 päivään joulukuuta 1999 ja kustannusten huomioon ottaminen 31 päivään joulukuuta 2001 saakka ovat joka tapauksessa rakennerahastojen sääntöjen mukaiset,
ON TEHNYT TÄMÄN PÄÄTÖKSEN:
1 artikla
1. Asetuksessa (EY) N:o 894/97 säädetyn ajoverkkokalastusta koskevaan kieltoon liittyen on niiden jäsenvaltioiden, jotka käyttävät 2 kohdassa säädettyä erityistoimenpidettä, laadittava toimintasuunnan muuttamista koskeva suunnitelma ja toimitettava se komissiolle tiedoksi. Tämän päätöksen 5 artiklan 2 kohdassa tarkoitettujen ohjelmien seurantakomiteat tarkastelevat toimintasuunnan muuttamista koskevia suunnitelmia.
2. Edellä 1 kohdassa tarkoitettujen suunnitelmien täytäntöönpanemiseksi vahvistetaan erityistoimenpide tuen myöntämiseksi kalastajille ja alusten omistajille tämän päätöksen 2-6 artiklassa säädetyin edellytyksin.
2 artikla
Kalastajat, jotka ovat jonkin jäsenvaltion kansalaisia ja jotka ovat vuonna 1995, 1996 tai 1997 olleet palveluksessa Espanjan, Irlannin, Ranskan tai Yhdistyneen kuningaskunnan lipun alla purjehtivalla aluksella, jolla on käytetty yhtä tai useampaa asetuksen (EY) N:o 894/97 liitteessä VIII lueteltujen lajien pyyntiin tarkoitettua ajoverkkoa, voivat saada
a) enintään 50 000 ecun suuruisen henkilökohtaisen korvauksen, jos he lopettavat kaiken taloudellisen toiminnan ennen 1 päivää tammikuuta 2002; tämä korvaus
i) voidaan myöntää samanaikaisesti kyseisen jäsenvaltion lainsäädännön mukaisesta varhaiseläkejärjestelmästä myönnettyjen etuuksien kanssa, myös siinä tapauksessa, että kyseistä varhaiseläkejärjestelmää rahoitetaan osittain KOR:stä asetuksen (EY) N:o 3699/93 14 a artiklan 3 kohdan a alakohdan mukaisesti;
ii) sitä ei voida myöntää samanaikaisesti asetuksen (EY) N:o 3699/93 14 a artiklan 3 kohdan b alakohdassa säädetyn henkilökohtaisen korvauksen kanssa;
b) enintään 20 000 ecun suuruisen henkilökohtaisen korvauksen, jos muuhun kalastustoimintaan tai muulle alalle on siirrytty ennen 1 päivää tammikuuta 2002. Tätä tukea voidaan myöntää samanaikaisesti asetuksen (EY) N:o 3699/93 14 a artiklan 3 kohdan b alakohdassa säädetyn henkilökohtaisen korvauksen kanssa ja soveltuvin osin kyseisen asetuksen III osastossa säädetyn tuen kanssa.
3 artikla
Niiden alusten omistajat, jotka purjehtivat Espanjan, Irlannin, Ranskan tai Yhdistyneen kuningaskunnan lipun alla, ja joilla on vuonna 1995, 1996 tai 1997 käytetty yhtä tai useampaa asetuksen (EY) N:o 894/97 liitteessä VIII lueteltujen lajien pyyntiin tarkoitettua ajoverkkoa, voivat saada kyseisten alusten osalta
a) korvauksen, jonka enimmäismäärät on lueteltu tämän päätöksen liitteessä I, jos kaikki kalastustoiminta on lopetettu pysyvästi ennen 1 päivää tammikuuta 2002; tämä korvaus
i) voidaan myöntää samanaikaisesti asetuksen (EY) N:o 3699/93 8 artiklassa säädetystä kalastustoiminnan pysyvästä lopettamisesta maksettavan palkkion kanssa;
ii) voidaan myöntää ainoastaan, jos kyseinen alus on yli kymmenen vuotta vanha;
b) korvauksen, jonka enimmäismäärät on lueteltu tämän päätöksen liitteessä I, jos muuhun kalastustoimintaan on siirrytty pysyvästi ennen 1 päivää tammikuuta 2002; tätä korvausta voidaan myöntää samanaikaisesti asetuksen (EY) N:o 3699/93 10 artiklan mukaisen, alusten nykyaikaistamiseen tarkoitetun ja vuonna 1998 tai 1999 myönnettävän tuen kanssa tämän päätöksen liitteessä II poikkeuksen myöntämiselle säädetyin edellytyksin. Tämän korvauksen määrä on vähennettävä aikaan suhteutettuna asetuksen (EY) N:o 3699/93 8 ja 9 artiklan nojalla pysyvää kolmanteen maahan siirtämistä varten annettavasta tai yhteisyrityksen perustamista varten myönnettävästä tuesta, joka myönnetään samalle alukselle viiden seuraavan vuoden aikana.
4 artikla
1. Jäsenvaltioiden on rajoitettava 2 ja 3 artiklassa säädetyistä toimenpiteistä johtuva etu niihin kalastajiin ja alusten omistajiin, jotka osoittavat kärsivänsä tosiasiallista vahinkoa 1 artiklan 1 kohdassa tarkoitetun kalastuskiellon vuoksi.
2. Edellä 2 ja 3 artiklassa säädettyjen korvausten kulloistakin yksittäistä määrää vahvistaessaan jäsenvaltioiden on otettava huomioon erityisesti:
a) missä määrin edunsaajat (kalastajat ja alusten omistajat) tosiasiallisesti käyttävät 1 artiklan 1 kohdassa mainitussa kiellossa tarkoitettuja ajoverkkoja viiteajanjaksona;
b) toimintasuunnan muuttamisesta aiheutuvat kustannukset;
c) alusten ikä.
5 artikla
1. Julkisen rahoituksen osuus, mukaan lukien yhteisön rahoitusosuus, tämän päätöksen mukaisiin toimenpiteisiin kattaa kaikki tukikelpoiset kustannukset 2 ja 3 artiklassa säädettyjen enimmäismäärien rajoissa.
2. Yhteisön rahoitusosuus saa olla enintään 50 prosenttia jäsenvaltioiden tukikelpoisista kustannuksista. Se ei saa olla suurempi kuin kyseisille jäsenvaltioille vuosien 1994-1999 rakennerahastojen ohjelmien mukaisesti myönnetyt varat (yhteisön tukikehykset, toimintaohjelmat ja rakennerahastojen 1- ja 5a-tavoitteiden yhtenäiset suunnitteluasiakirjat).
3. Jollei tässä päätöksessä toisin säädetä, 2 ja 3 artiklassa sädettyihin korvauksiin sovelletaan edellytyksiä, jotka koskevat 2 kohdassa tarkoitettuja ohjelmia; tämän vuoksi niistä on annettava kyseisissä jäsenvaltioissa oikeudellisesti sitovia sitoumuksia, joiden osalta tarvittava rahoituslähde on osoitettava sitovasti viimeistään 31 päivänä joulukuuta 1999. Näistä toimenpiteistä aiheutuvat kustannukset on kirjattava viimeistään 31 päivänä joulukuuta 2001.
6 artikla
Kyseisten jäsenvaltioiden viranomaisten on toimitettava komissiolle vuosittain edellisen vuoden 1 päivään huhtikuuta mennessä kertomus 1 artiklassa tarkoitetun toimintasuunnan muuttamista koskevan suunnitelman toteuttamisesta, sanotun kuitenkaan rajoittamatta muita sovellettavia säännöksiä ja erityisesti yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (8) säännöksiä. Niiden on annettava tarvittavat säännökset estääkseen sellaisen palkkioiden ja tukien samanaikaisen myöntämisen, joka ei tämän päätöksen mukaan nimenomaisesti ole sallittua, sekä perusteettomien korvausten ja tukien myöntämisen.
7 artikla
Muutetaan päätös 97/292/EY seuraavasti:
1. a) Korvataan 1 artiklan a alakohdassa oleva ilmaisu "22 päivänä heinäkuuta 1996" seuraavasti: "vuonna 1995, 1996 tai 1997".
b) Korvataan liitteen otsikko "LIITE" otsikolla "LIITE I"
2. Korvataan 1 artiklan b ja c alakohta seuraavasti:
"b) alusten omistajille, jotka ovat sitoutuneet lopettamaan pysyvästi kaiken kalastustoiminnan. Tuen määrä esitetään liitteen I taulukossa A; tämä tuki
i) voidaan myöntää samanaikaisesti asetuksen (EY) N:o 3699/93 8 artiklassa säädetyn kalastustoiminnan pysyvän lopettamisen johdosta maksettavan tuen kanssa. Mainitun asetuksen liitteessä III olevan 1.1 kohdan a alakohtaa ei kuitenkaan sovelleta;
ii) voidaan myöntää ainoastaan, jos kyseinen alus on yli kymmenen vuoden ikäinen.
c) alusten omistajille, jotka ovat sitoutuneet muuttamaan toimintasuuntaansa pysyvästi muuhun kalastustoimintaan. Toimintasuunnan muuttamisesta maksettava palkkion määrä esitetään liitteen I taulukossa B. Tämä palkkio voidaan myöntää samanaikaisesti asetuksen (EY) N:o 3699/93 10 artiklan mukaisen, alusten nykyaikaistamiseen tarkoitetun ja vuonna 1998 tai 1999 myönnettävän tuen kanssa liitteessä II poikkeuksen myöntämisellä säädetyin edellytyksin. Tämän tuen määrä on vähennettävä aikaan suhteutettuna asetuksen (EY) N:o 3699/93 8 ja 9 artiklan nojalla pysyvää kolmanteen maahan siirtämistä varten annettavasta tai yhteisyrityksen perustamista varten myönnettävästä tuesta, joka myönnetään samalle alukselle viiden seuraavan vuoden aikana."
3. Lisätään liite seuraavasti:
"LIITE II
Asetuksen (EY) N:o 3699/93 liitteessä IV vahvistetuista edellytyksistä huolimatta muutetaan tämän päätöksen 1 artiklan c alakohdassa säädettyä uudelleensuuntautumispalkkiota saavia aluksia varten myönnettävää nykyaikaistamiseen tarkoitettua tukea seuraavasti: korvataan 1.4 kohdassa (`Kalastuslaivastoihin liittyvät asteikot - Nykyaikaistamistuki`) 50 prosentin enimmäismäärä 75 prosentilla."
8 artikla
Tämä päätös on osoitettu Espanjan kuningaskunnalle, Ranskan tasavallalle, Irlannille, Italian tasavallalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 17 päivänä joulukuuta 1998.

Labels: 19
5
6